cyanic-selkie/wikianc huggingface dataset:
Du bout des lèvres
Ëm wat geet et am Film?
De Fernand, e Jugendleche frënnt sech mat enger Fra un déi vill méi al ass wéi hien...
Herman Boerhaave
Den Herman Boerhaave, gebuer den 31. Dezember 1668 zu Voorhout bei Leiden, gestuerwen den 23. September 1738, war en hollännesche Medeziner a Botaniker. Seng offiziell botanesch Ofkierzung ass „ Boerh. “.
De Maagbitter Buff (kuerz Buff), resp. Iechternacher Buff, ass eng zu Lëtzebuerg bekannte Modrëpp, déi op Basis vun engem Rezept vum Dokter Herman Boerhaave fabrizéiert gëtt.
Patrick Schmit
De Patrick Schmit, gebuer den 1. November 1974 an der Stad Lëtzebuerg, ass e fréiere lëtzebuergeschen Äiskonschtleefer an Olympionik.
Hien huet Lëtzebuerg op den Olympesche Wanterspiller 1998 zu Nagano vertrueden.
Canton de Saint-Martin-d'Hères
De Canton de Saint-Martin-d'Hères ass eng franséisch administrativ Andeelung am Arrondissement Grenobel am Departement Isère an der Regioun Auvergne-Rhône-Alpes.
Jacques Missy
De  Jacques Missy, gebuer den 1. Januar 1810 am Gronn, an der Stad Lëtzebuerg, a gestuerwen de 25. Abrëll 1868 an der Abtei Notre-Dame vun Oelenberg, war e lëtzebuergesche Geeschtlechen.
Den 18. Oktober 1841 gouf de Missy Direkter vum Iechternacher Progymnase, e Posten, deen hien den 20. Abrëll 1854 opginn huet. De 15. Mee 1854 gouf hie Paschtouer zu Schwéidsbeng. Den 12. Dezember 1856 ass hien an der d'Abtei Notre-Dame vun Oelenberg, an der Gemeng Reiningue am Elsass, an den Trappistenuerden, agetrueden.
Gemeng Dikrech
D' ass eng vun den lëtzebuergesche Gemengen. Se läit am Kanton Dikrech. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Déi eenzeg Uertschaft vun der Gemeng Dikrech ass d'Stad Dikrech.
Zur Gemeng gehéieren awer nach follgend Häff a Lieu-diten:
Flëss a Baachen an der Gemeng
Dikrech läit un der Sauer a bilt d'Grenz zum Éislek. Um Territoire vun Dikrech hunn e puer kleng Baachen hir Quell. Am Norde sinn dat d'Laangmuer, Méchelbaach, eng Baach déi vum Fridhaff duerch de Bamerdall leeft an zu Dikrech an d'Sauer fléisst. Op der Grenz mat der Gemeng Tandel huet d'Suessebaach eng vun hire Quellen an der Gemeng Dikrech. Am Süde sinn et d'Saasselbaach an d'Kiselbaach déi eng vun hire Quellen op Dikrecher Terrain hunn.
Geschicht
Den Numm Dikrech Diecirke gouf fir d'éischt am Joer 1182 an engem Dokument ernimmt.
Entwécklung vun der Awunnerzuel
Source: STATEC
Politik
D'Gemengerotswale vum 11. Juni 2023 hunn zu enger Koalitioun aus CSV an DP gefouert, déi de Schäfferot dréit. Bei de Gemengerotswalen 2011 an 2017 hat d'LSAP eng absolutter Majoritéit am Gemengerot.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
=== Buergermeeschteren, ===
... ...
Jumelagen
D'Gemeng Dikrech ass jumeléiert mat:
Interkommunal Syndikater
D'Gemeng Dikrech ass Member vu follgenden interkommunale Syndikater:
Franz Marischka
De Franz Marischka, gebuer den 2. Juli 1918 zu Unterach am Attersee an Éisträich a gestuerwen den 18. Februar 2009 zu München, war en éisträichesch-brittesche Filmregisseur, Schauspiller an Dréibuchauteur.
Hien ass de Jong vum Schauspiller a Regisseur Hubert Marischka.
Olaus Petri
Den Olaus Petri, och mol Olavus Petri, eigentlech Olav Persson, gebuer de 6. Januar 1493 zu Örebro a gestuerwen den 19. Abrëll 1552 zu Stockholm, war ee schweedeschen Theolog, Iwwersetzer a Reformator.
Liewen a Wierk
Nieft sengem Brudder Laurentius Petri an dem Laurentius Andreae gëllt den Olaus Petri als de Reformator vum Kinnekräich Schweden. Als Jong vun engem Schmadd huet hien d'éischt zu Uppsala an dunn zu Wittenberg (1516-1518) studéiert. Zu Wittenberg hat hien ë. a. de Martin Luther als Professer, an hie war dobäi wéi dee 1517 seng 95 Theesen un d'Paart vun der Schlasskierch festgemaach huet.
Zeréck a Schwede gouf hien Diakon (1520) an zu Strängnäs ugestallt. Duerno koum hien op Stockholm, wou e Sekretär vun der Stadverwaltung a Priedeger an der Nikloskierch (oder "Storkyrkan", also "grouss Kierch") war. Schonn a senger Zäit zu Strängnäs hat den Olaus Petri am Sënn vun der Reformatioun gepriedegt, an och wann hien - wéi säi Brudder Laurentius - vum Äerzbëschof vun Uppsala exkommunizéiert gouf, konnt hien duerch d'Ënnerstëtzung vum Kinnek Gustav I. Wasa déi reforméiert Léier weiderhi verbreeden. Den Olaus Petri gouf geschwë Stadpaschtouer vu Stockholm an och Kanzler vum Kinnek. Hien huet theologesch Schrëfte verfaasst an zesumme mam Laurentius Andreae dat Neit Testament an d'Schweedescht iwwersat (1526), woumat d'Viraussetzung fir eng nei Literatur a schweedescher Sprooch geschaf gouf. 1525 huet sech de (geweiten!) Olaus Petri, mat Duldung vum Kinnek, bestuet. Domat huet hien et dem finnesche Reformator Petrus Särkilax nogemaach, deen als Priister scho viru 1522, wärend engem Studium zu Wittenberg, bestuet gi war. 1531 huet den Olaus Petri d'Gottesdéngschtuerdnung Then svenska messan ausgeschafft.
Den Olaus Petri war nach laang net ëmmer mam Kinnek senger Politik d'accord, déi d'schwedesch Kierch dem Staat wollt absolut ënnerstellen an d'Gidder vun de Gemengekierchen ze Gonschte vun der Monarchie wollt anzéien. Et koum zu engem oppene Konflikt, an den Olaus Petri, wéi och de Laurentius Andreae goufe 1540 zum Doud verurteelt. D'Uerteel gouf allerdéngs eppes méi spéit an eng héich Geldstrof ëmgewandelt, a schliisslech gouf den Olaus Petri nawell begnodegt an nees als Stadpaschtouer agesat.
1530 hat den Olaus Petri eng Chronik geschriwwen, an där hien d'Mëttelalter kritesch ënner d'Lupp geholl huet. De Kinnek Gustav I., dee mësstrauesch war an eng Attack op säi perséinleche Regierungsstil dora gesinn huet, huet den Drock vun där Schrëft verbueden. Si gouf deemno eréischt méi spéit, 1818, gedréckt. 1549 gouf den Olaus Petri an d'Kommissioun fir d'Expertise vum Augsburger Interim beruff. Wéi hie 1552 zu Stockholm gestuerwen ass, gouf hien an der "Storkyrkan" begruewen.
ADS 16402
ADS 16402 ass den Numm vun engem Duebelstäresystem am Stärebild Lacerta. D'Stäre vum System, ADS 16402 A an ADS 16402 B, gehéieren alle béid zu der Spektralklass G0 a si ronn 450 Liichtjoer vun eiser Äerd ewech. D'Komponent A huet eng visuell Magnitude vun 10,0 mag, d'Komponent B huet eng vun 10,4 mag. De Wénkelofstand vu béide Stären ass 11,2" wat eng Distanz vu ronn 1600 AE entsprécht. Den Alter vun de béide Sonne gëtt op 3,6 Milliarde Joer geschat. Den ADS 16402 B gëtt vun engem Exoplanéit ëmkreest an ass an deem Zesummenhank och als HAT-P-1 bekannt.
Planéit HAT-P-1 b
Beim ADS 16402 B (HAT-P-1) gouf am Joer 2006 en Exoplanéit entdeckt, deen ënner der Bezeechnung HAT-P-1 b bekannt ass an zu der Klass vun den Hot Jupiter gehéiert. E gouf mat Hëllef vun engem Netzwierk vu klenge Wäitwénkelteleskopen, déi um Hungarian Automated Telescope (HAT) baséieren, mat der Transit-Method entdeckt. D'Distanz tëscht dem Exoplanéit an dem Stär AD 16402 B ass nëmme 5 % vun der Distanz tëscht Äerd a Sonn. Den HAT-P-1 b brauch nëmme véier an en hallwen Dag fir d'Ëmkreese vu sengem Zentralstär.
Louvergny
Louvergny ass eng fréier franséisch Gemeng an den Ardennen an der Regioun Grand Est.
Antonio Lukich
Den Antonio Lukich (uk.: Антоніо Лукіч; och transkribéiert als Lukitsch), gebuer 1992 zu Uschhorod an der Ukrain, ass en ukrainesche Filmregisseur.
La Neuville-aux-Bois
La Neuville-aux-Bois ass eng franséisch Gemeng am Departement vun der Marne an der Regioun Grand Est.
Louvergny
Den 1. Januar 2016 huet Louvergny mat Le Chesne a Les Alleux fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
Geschichtleches
Um Lieu-dit L'Abbaye stoung vun 1249 un dat éischt Klouschter a Frankräich dat dem Guillemiteruerde gehéiert huet, bis et 1643 vun de Nonne vum Klouschter Sainte-Marie vu Mouzon iwwerholl gouf.
Montracol
Montracol ass eng franséisch Gemeng am Departement Ain an der Regioun Auvergne-Rhône-Alpes.
Montgon
Montgon ass eng franséisch Gemeng an den Ardennen an der Regioun Grand Est um Canal des Ardennes an der Vallée des Écluses. Op enger Streck vun engem gudden anerhallwe Kilometer kann een do 7 Schleise gesinn.
Horace Walpole
Hie war de Jong vum éischte Premierminister vu Groussbritannien (deen éischte Regierungschef, dee sou housch), dem Sir Robert Walpole (1676–1745) a senger Fra Catherine. Säi Papp huet him gehollef, och eng politesch Carrière ze maachen, sou war hie vu 1741 bis 1768 Member vum House of Commons, an hat eng Rëtsch héich Posten an der Staatsverwaltung.
Buick Limited
De Buick Limited war eng Serie vun Autoen, déi an de Joren 1931 bis 1942 vu Buick als Nofollger vun der Serie 129 an den USA gebaut gouf. Bis 1935 huet se just Serie 90 geheescht, vun 1936 u koum d'Bezeechnung Limited derbäi. Am Modelljoer 1940 gouf et d'Limited net nëmmen als Serie 90, ma och als Serie 80, déi virdrun als Bezeechnung fir de Roadmaster gebraucht gouf.
Horace Walpole
1764 huet de Walpole ënner engem Pseudonym de Roman The Castle of Otranto geschriwwen, soi-disant eng Iwwersetzung vun engem italieenesche Buch aus dem 16. Joerhonnert. An der zweeter Oplo vu 1765 huet e sech als Auteur bekannt gemaach. Et war dëst deen éischten Horrorroman (Gothic novel). Nach méi Succès hat e mat sengem Buch Essay on modern gardening (1794) an deem en d'Konzept vum Englesche Landschaftsgaart beschreift.
Buick Limited
Nom Krich ass d'Limited nach eng Kéier am Modelljoer 1958 als Serie 700 opgedaucht. D'Limited war ëmmer ganz uewen an der Gamm vun de Buick-Modeller. Vun 1965 u gouf 'Limited' just nach als Bäinumm fir déi all Kéiers am beschten ekipéiert Variant vun anere Modellreie gebraucht.
Horace Walpole
Seng ëm déi 3000 Bréiwer sinn haut eng wichteg Quell iwwer Groussbritannie vum 18. Joerhonnert. Ausserdeem huet de Walpole notamment e Catalogue of the Royal and Noble Authors of England geschriwwen (1758), d'Theaterstéck Mysterious Mother (1768), an deem et ëm Inzest geet an dat zu senge Liefzäiten ni opgefouert gouf, Historical doubts on the life and reign of Richard III. (1768), Letters of Xo Ho to his friend Lien Chi at Pekin (1757), Memoirs of the last 10 years of George II., Memoirs of the reign of George III. an Anecdotes of painting in England (a 4 Bänn 1762–1771).
Maikop
Maikop (op Russesch: Майкоп, op Adygeesch: Мыекъуапэ, op Tierkesch: Maykop) ass eng Universitéitsstad an der Republik Adygeja am Südrussesche Federatiounskrees a Russland. Si läit eng 1411 km vu Moskau ewech, um rietsen Uwänner vun der Belaja, engem Niewefloss vum Floss Kuban.
Adygeisk
Adygeisk (op Russesch: Адыгейск, op Adygeesch: Адыгэкъалэ oder Адыгэкъал) ass eng Stad an der Republik Adygeja am russesche Federatiounskrees Südrussland. Si läit um Süduwänner vum Krasnodarer Stauséi, eng 100 km südëstlech vu Maikop (Verwaltungszentrum vun der Regioun).
Maikop
Et ass d'Haaptstad vun hirer Regioun an huet 144.101 Awunner (Stand 2015). D'Stad huet eng Fläch vun zirka 59 km².
Maikop gouf de 25. Mee 1857 gegrënnt.
Adygeisk
Si ass de Verwaltungszentrum vum Stadkrees Adygeisk an huet 12.659 Awunner (Stand 2015) an eng Fläch vun zirka 32 km².
D'Ekonomie vun der Stad ass landwirtschaftlech markéiert a baséiert virun allem op enger Broutfabréck an enger Molkerei. Eng sëllegen Awunner schaffen zu Krasnodar, wat just eng 30 km ewech läit.
Raf Vallone
De Raf Vallone, gebuer als Raffaele Vallone de 17. Februar 1916 zu Tropea a Kalabrien a gestuerwen den 31. Oktober 2002 zu Roum, war en italieenesche Foussballspiller, Journalist, Film- an Theaterschauspiller an Theaterregisseur.
De Raf Vallone huet Droit a Philosophie op der Universitéit zu Turin studéiert. Hien huet duerno professionell Foussball beim FC Turin gespillt.
Leopold Durand
De Leopold Durand, gebuer als Jean François Durand den 29. November 1666 zu Saint-Mihiel a Loutrengen, a gestuerwen de 5. November 1749 zu Saint-Avold, war e Benediktinerpater a Baumeeschter.
Raf Vallone
Bedeitend Filmer a senger Carrière sinn Thérèse Raquin (1953) vum Marcel Carné, Rose Bernd (1957) vum Wolfgang Staudte, La ciociara (1960) vum Vittorio De Sica, El Cid (1961) vum Anthony Mann an The Cardinal (1963) vum Otto Preminger.
Hie war vun 1952 bis zu sengem Doud am Joer 2002 mat der Schauspillerin Elena Varzi bestuet. Zwee vun hiren dräi Kanner d' Eleonora Vallone an de Saverio Vallone sinn och Schauspiller.
Leopold Durand
Den Durand, deen op der Universitéit vu Pont-à-Mousson Droit studéiert hat, huet zu Metz an zu Paräis als Affekot geschafft, ier hie 1701 decidéiert huet, an de Benediktiner-Uerden anzetrieden. Als Pater huet hie sech mat Architektur befaasst. Hien huet d'Bauaarbechte vum Schlass vu Commercy iwwerwaacht a war als Architekt um Bau vun der Abtei vu Saint-Avold bedeelegt. Zu sengen Haaptwierker hunn d'Abtei St-Epvre-lès-Toul (abbaye de Saint-Èvre), déi wärend der Franséischer Revolutioun zerstéiert gouf, a virun allem den Neibau am Barockstil vun der Abtei vun Iechternach (1727-1736) (mat der Orangerie) gehéiert.
Zu Iechternach gëtt et eng Strooss, déi dem Leopold Durand säin Numm dréit.
Literatur
Schmitt, M., 1970. ''Die Bautätigkeit der Abtei Echternach im 18. Jahrhundert (1728-1793).'' Ministère des Arts et Sciences, Luxembourg, 230 S.
Raymond Schummer
De Raymond Schummer, gebuer den 31. Mäerz 1937 an der Stad Lëtzebuerg, a gestuerwen den 10. Oktober 2009 zu Beetebuerg, war e lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1960 zu Roum an 1964 zu Tokyo vertrueden.
Centre européen Schengen
De Centre européen zu Schengen ass e Gebai mat Versammlungsraim an engem Musée mat enger Daueraustellung iwwer d'Schengener Ofkommes.
Op 200 Quadratmeter ginn d'Leit alles Wëssenswäertes iwwer d'Geschicht vum Schengener Ofkommes gewuer. An der interaktiver Dauerausstellung kann ee sech historesch Fotoen a Filmer ukucken. Zu der Ausstellung gehéiert ausserdeem eng interaktiv Kaartenanimatioun, wou ee gesäit wéi d'Grenzen an Europa sech säit 1815 verännert hunn, een Europa-Puzzle, an e "Schengen- Pass" Automat, wou all Visiteur sech säin eegene Schengen-Pass als Souvenir ausdrécke kann.
Geschicht
Den Europazenter gouf 2005 am Gebai vun der fréierer Schwemm vum Klouschter vu Schengen ageriicht. 2010 gouf den Zenter ëmgebaut and den 13. Juni 2015, genee 25 Joer no der Ënnerzeechnung vum Schengener Ofkommes, gouf den Europa-Musée ageweit.
Refuge Sankt Maximin
De fréiere Refuge Sankt Maximin (gewéinlech ausgeschwat als „Sankt Maximäin“) an der Stad Lëtzebuerg, um Eck vun der Ënneschtgaass (rue Notre-Dame) mat der Clairefontaine-Plaz, ass e Gebai aus dem Joer 1751. Zanter Juli 2019 ass et de Sëtz vum Staatsminister. Virdrun, vun 1945 bis 2017 hat den Ausseministère vun der Lëtzebuerger Regierung do säi Sëtz.
Centre européen Schengen
Geschicht
D'Gebai gehéiert der Administratin des bâtiments publics, also dem Lëtzebuerger Staat. De Musée gëtt vum Veräin Schengen asbl gefouert.
Am Mee 2016 hat en Deel vum Plaffong sech lassgeléist a war op d'Exponate gefall, woubäi awer kee Mënsch blesséiert gouf.
Herbert Fux
Den Herbert Fux, gebuer de 25. Mäerz 1927 zu Hallein a gestuerwen den 13. Mäerz 2007 zu Zürich, war en éisträichesche Schauspiller a Politiker.
Hie war an enger 280 Kinos- an TV-Filmer a klengen an a gréissere Niewerollen ze gesinn. Hien huet a ville Genrefilmer wéi Kriminalfilmer, bëllege Kaméidisfilmer, Erotik- an Horrorfilmer matgespillt. Hie krut awer och Rollen a Filmer vu bedeitende Regisseure wéi Jean Renoir, Kurt Hoffmann, Guy Hamilton, Edward Dmytryk, Henri Verneuil, Ingmar Bergman a Werner Herzog.
Refuge Sankt Maximin
Geschicht
Gebaut gouf et als e sougenannte Refuge vun der Benediktinerabtei Sankt Maximin vun Tréier. Sou Refugen, déi bannent de Stadmauere louchen, sollten de Kléischter d'Méiglechkeet ginn, hir Awunner an hire wäertvollste Besëtz, wann néideg, virun Iwwerfäll a Sécherheet ze bréngen. Gläichzäiteg ware s'a Friddenszäiten e Pied à terre an de politeschen a wirtschaftlechen Zentren.
Dat haitegt Gebai gouf 1751 vum 79. Abt vu Sankt Maximin, dem Willibrord Scheffer (1738-1762) vum Architekt Jean-Nicolas Steinmetz an dem Entreprener Louis Hendel baue gelooss. Et huet e Virgängerbau op der selwechter Plaz ersat, dee vum 74. Abt vu St Maximin, dem Maximin vu Gülich (1610-1680) 1663 baue gelooss gi war, a vun deem bis op 2 Wopesteng mam Maximin sengem Wopen dran agemeesselt, déi an den 1930er Joren op den 2 Giewele vum Gebai agemauert goufen, näischt erhalen ass.
De Refuge war am Stil vu senger Zäit gebaut, a sollt ë. a. och d'Muecht vun der Tréierer Abtei ausdrécken. Duerch seng gewalteg Dimensiounen a seng majestätesch Fassad zur Ënneschtgaass hin, huet de Refuge all déi aner Gebailechkeeten an der Ëmgéigend iwwertraff. Ursprénglech war dës Fassad wäiss a gro ugestrach. Well d'Gebai méi „modern“ a komfortabel war, hunn héich Gäscht an der Festung, wéi 1777 den Äerzherzog vun Éisträich, oder 1789 de Minister Johann Philipp Grof Cobenzl, do amplaz am Gouverneurspalais logéiert.
De Bléckfang am Gebai ass déi laang Rëtsch vun opwänneg ausstafféierte Salonen. Si vermëttelen en Androck vum Glanz, deen d'Gebaier vun der Abtei vun Tréier deemools gehat musse hunn.
D'Rokkoko-Dekoratiounen un de Maueren a Plaffonge si gréisstendeels erhalen. D'Holzverkleedungen an d'Dieren si vum Nicolas Anseaux. Dem Moler Jean-Pierre Sauvage säi Portrait vun der Maria Theresia vun Éisträich, déi Herzogin vu Lëtzebuerg war wéi d'Gebai gebaut gouf, hänkt iwwer dem Kamäin. Am Haaptsall um Rez-de-chaussée sinn d'Wope vum Abt Scheffer an der Reichsabtei vun Tréier ze gesinn, grad wéi d'Allegorië vun der Gerechtegkeet, der Wäisheet, der Moderatioun an der Daperkeet.
D'Gebai gouf 1797 als Staatsbesëtz verkaaft an et koum an d'Hänn vum Spekulant Jean-Henri Dondelinger, dee sech och an der aler Benediktinerabtei zu Iechternach néiergelooss hat. Méi spéit hat den Drécker an Editeur Claude Lamort seng Dréckerei am Gebai. Et hu bis zu 40 Persoune permanent do gewunnt.
1839, wéi de Vertrag vu London ënnerschriwwe gouf, ass d'Gebai un den Däitsche Bond ofgetruede ginn, zu deem Lëtzebuerg zanter 1815 gehéiert huet. De Festungsgouverneur vun der preisescher Garnisoun ass erageplënnert a bis 1867 bliwwen.
Bis 1840 gouf et zwou Entréesdieren am Gebai.
Nom Ofzuch vun der preisescher Garnisoun, 1867, gouf et als Regierungsgebai a Sëtz vun der Regierung benotzt (déi bis dohin am Groussherzogleche Palais huet missen ënnerkommen). 1880 huet de Staatsminister Paul Eyschen d'Gebai no de Pläng vum Charles Arendt renovéiere gelooss. D'Resultat ass dat, wat nach haut ze gesinn ass. Och d'Miwwele stamen aus där Zäit. Vun deem Datum u war déi ganz Regierung mat den Archiven am Hôtel Saint-Maximin ënnerbruecht, dee vun do un „d'Regierung“ genannt gouf.
Eréischt nom Zweete Weltkrich ass d'Gebai zum Haaptsëtz vum Ausseministère ginn.
Am Februar/Mäerz 2017 ass den Ausseministère an de fréiere Justizpalais geplënnert, , dee bei där Geleeënheet a Mansfeld-Gebai ëmgenannt gouf. De Staatsministère ass am Juni 2019 an d'Gebai erageplënnert.
Wopesteng um Gebai
Op deenen zwéi Giewele vum Gebai ass jee e Wopesteen ze gesinn. Béid Steng stame vum éischte Refuge vun der Abtei vun Tréier op der Plaz vum Gebai vun haut.
Wopesteen op der Clairefontaine-Plaz
Op dem Stee steet geschriwwen: M.G.A.S.M.Ao 1663, wat d'Ofkierzung ass vun: Maximinus ab Gulich Abbas Sancti Maximini Anno 1663. Iwwersat: De Maximinius Gülich Abt vu Sankt Maximäin am Joer 1663.
Lénks um Steen ass de perséinleche Wope vum Abt Maximinius Gülich ze gesinn, e Päerd dat sech opriicht, mat driwwer der Mitra an dem gekrëmmte Staf vum Abt. Riets gesäit een den Aadler mat duebelem Kapp an, driwwer, d'Kroun vum Keeser vum Hellege Réimesche Räich vun däitscher Natioun. Den Aadler an d'Keeserkroun weisen drop hin, datt Sankt Maximin de Status vun enger Räichsabtei hat.
Den Aadler presentéiert op senger Broscht de Bier vum hellege Maximin, deen um Wope vun der Abtei ze gesinn ass. Wärend der Rees op Roum hat e Bier d'Päerd (oder den Iesel) vum hellege Maximin gefriess, woufir e bestrooft gouf an d'Gepäck fir de Rescht vun der Rees huet missen droen.
Steen zur Säit vun der Kathedral
Dëse Wopestee kann ee vu virun der Entrée vun der Kathedral an der Ënneschtgaass aus gesinn. Och dëse Stee weist de Wope vum Abt Gülich, mam Päerd, der Mitra an dem Staf. Ënner dem Wope steet: SVBIECTAM CAVEAM CVM SVPERSTANTE AEDIFICIO A FVNDAMENTIS EREXIT MAXIMINVS A GVLICH EX SANCTO VITO ABBAS STI MAXIMINI ANNO MDCLXIII Iwwersat: De Maximinus vu Gülich aus Sankt Vith, Abt vu Sankt Maximin, huet de Keller mam Gebai dat driwwer steet am Joer 1663 vun de Fëllementer erop baue gelooss.
Eva-Maria Hagen
D'Eva-Maria Hagen, gebuer den 19. Oktober 1934 zu Költschen, am Kreis Oststernberg als Eva-Maria Buchholz, a gestuerwen de 16. August 2022 zu Hamburg, war eng däitsch Schauspillerin, Sängerin, Molerin an Autorin.
No engem Schauspillstudium huet si ë. a. am Bertolt Brecht sengem Berliner Ensemble an am Maxim-Gorki-Theater zu Ost-Berlin geschafft. Vun 1957 bis 1965 huet si an enger 50 Kinos- an Tëleefilmer matgespillt, woubäi se dacks als Brigitte Bardot aus der DDR bekannt gemaach gouf.
Nodeems hire Partner, de Wolf Biermann 1965 verbuede kritt hat, weider opzetrieden, ass och si vun den Autoritéiten an de Viséier geholl ginn, a si krut just nach Rollen a Provënztheateren. Enn 1976 gouf se, wéi se géint dem Biermann seng Ausbiergerung protestéiert hat, entlooss. Si krut dat Joer drop hir DDR-Staatsbiergerschaft entzunn an ass du mat hirer Duechter Nina Hagen an d'Bundesrepublik Däitschland wunne gaangen.
Si huet am Weste weider am Theater an op der Tëlee als Schauspillerin geschafft, an huet e puer Placken opgeholl. 1998 koum en éischten Deel vun hirer Autobiographie Eva und der Wolf eraus, 2000 a 2005 koumen Evas schöne neue Welt an Eva jenseits vom Paradies no.
Lale Andersen
1961 huet si Däitschland mam Lidd "Einmal sehen wir uns wieder" beim Eurovision Song Contest zu Cannes vertrueden. Si koum op déi 13. Plaz mat 3 Punkten.
Charles Denner
Hien huet an iwwer 80 Kinos- an TV-Filmer matgespillt. Bedeitend Filmer mat him sinn am Joer 1963 Ascenseur pour l'échafaud vum Louis Malle, dann am selwechte Joer e Film iwwer de franséische Fraemäerder Landru vum Claude Chabrol a Le vieil homme et l'enfant (1967) vum Claude Berri.
Kamerunbierg
De Kamerunbierg (engl: Mount Cameroon; frans: Mont Cameroun), och nach Fako genannt, ass en aktive Vulkan am Weste vum Kamerun. En ass 4095 Meter héich an domat den héchste Bierg a Westafrika. E läit bei der Küst an der anglophoner Regioun South-West, op där Plaz wou de Golf vu Guinea sech béit. De Kamerunbierg läit also ongeféier do, wou den Iwwergang tëscht West- an Zentralafrika ass.
Montcet
Montcet ass eng franséisch Gemeng am Departement Ain an der Regioun Auvergne-Rhône-Alpes.
CR169
Den CR169 ass e Chemin repris am Kanton Esch-Uelzecht a geet vu Schëffleng an nërdlecher Richtung bis op Leideleng.
Den CR169 ass ronn 7,4 km laang.
Erny Schweitzer
Den Erny Schweitzer oder Ernest Schweitzer, gebuer den 13. Abrëll 1939 zu Ettelbréck, ass e fréiere lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Eugénie Arens
D'Eugénie Arens gebuer den 9. Mäerz 1878 zu Miersch a gestuerwen an der Stad de 27. Juli 1957, war eng lëtzebuergesch Erzéierin a Schrëftstellerin.
No der Primärschoul huet si, well se net an e Lycée goe konnt, als Autodidakt, Englesch a Franséisch geléiert. 1922 ass si op Lyon gaange wou si bis 1929 als Erzéierin geschafft huet. Du koum si op Lëtzebuerg zeréck an huet sech hire Liewensënnerhalt mat Nohëllefsstonne an Heemaarbechte verdéngt. Si huet och fir dem Wort seng Wochebäilag Die Luxemburger Frau geschriwwen.
Soss huet se virun allem Theaterstécker, Gedichter a Kaméidistécker geschriwwen, dacks mat Adaptatiounen aus dem Däitschen.
Noirval
Noirval ass eng franséisch Gemeng an den Ardennen an der Regioun Grand Est.
Korjajma
Korjajma (op Russesch: Коряжма) ass eng Stad am Oblast Archangelsk am Nordwestrussesche Federatiounskrees a Russland. Si läit eng 635 km südëstlech vun Archangelsk, um lénksen Uwänner vun der Wytschegda, engem Niewefloss vum Sewernaja Dwina.
Et ass de Verwaltungszentrum vum Stadkrees Korjajma. Si huet 37.256 Awunner (Stand 2016) an eng Fläch vun zirka 22 km².
Korjajma gouf am Joer 1535 vum Mënch Longin gegrënnt, zesumme mam lokalen Niklosklouschter.
Administration de la navigation aérienne
D'Administration de la navigation aérienne (kuerz ANA, op Lëtzebuergesch Loftverkéiersverwaltung) ass eng Lëtzebuerger Verwaltung, déi duerch e Gesetz vum 21. Dezember 2007 an d'Liewe geruff gouf, mat der Haaptmissioun d'Gestioun vum Loftverkéier den Air Traffic Management (ATM) am Lëtzebuerger Loftraum an an deem vun de Grenzgebidder, fir déi Delegatioune vun de Servicer vun de respektiven zoustännege Loftraumkontrollzentren opgestallt goufen, ze maachen.
Eng aner grouss Aufgab ass den operationelle Fonctionnement vum Fluchhafe Findel ze garantéieren an de Respekt vun de Servituden am Zesummenhank mat der Loftfaart z'assuréieren. D'Verwaltung ënnersteet dem Ministère deen zoustänneg fir den Transport ass, deemno am Ament dem Ministère fir Mobilitéit an ëffentlech Aarbechten. Si ass d'Nofollgerin vun der Administration de l'aéroport, déi 1975 gegrënnt gi war.
Servicer
D'ANA huet nieft der Direktioun déi fir Decisiounen an d'Kommunikatioun mam Public a mam Ministère zoustänneg ass, aacht Servicer, déi alleguer hir eegen Aufgaben hunn.
Gunnar Möller
De Gunnar Möller, gebuer als Gunnar Thor Karl Möller den 1. Juli 1928 zu Berlin a gestuerwen de 16. Mee 2017 war en däitsche Schauspiller.
Ingvar Kamprad
De Feodor Ingvar Kamprad, gebuer den 30. Mäerz 1926 zu Pjätteryd an Gemeng Älmhult a gestuerwen de 27. Januar 2018 an der Provënz Småland, war e schweedeschen Ingenieur an de Grënner vum Miwwelkonzern IKEA.
Kura
D'Kura (Tierkesch), Mtkvari (Georgesch; მტკვარი,) oder Kür (Azeri) ass e Floss, deen an Ost-Anatolien an der Tierkei entspréngt an dann duerch Georgien an duerch den Aserbaidjan leeft, wou en an d'Kaspescht Mier fléisst. Mat enger Längt vu 1.530 km ass et dee wichtegste Floss am Süd-Kaukasus.
A Georgie leeft en duerch d'Haaptstad Tbilisi. Den Niewefloss Alazani leeft op der Grenz mat Aserbaidjan dran. Do gëtt en am Stauséi vu Mingəçevir deen 1953 ugeluecht gouf, gestaut. Vu Mingəçevir u leeft en an der Kura-Arasebene. Just ier d'Kür an d'Kaspescht Mier leeft, kënnt nach hire gréissten Niewefloss d'Aras, dobäi.
Marsonnas
Marsonnas ass eng franséisch Gemeng am Departement Ain an der Regioun Auvergne-Rhône-Alpes.
RGTR-Linn 307
D'RGTR-Linn 307 ass eng Buslinn vum Régime général des transports routiers.
Entwécklung vun der Linn 307
D'RGTR-Linn 307 gouf 1997 a Betrib geholl. Deemools huet se den Trajet vun der Beetebuerger Gare iwwer Näerzeng weider op Keel bis op Rëmeleng gemeet.
2005 gouf d'Linn 307 reorganiséiert an an 2 Linne gedeelt: Déi eng, d'Linn 197, verbënnt nach bis haut Ëtteng, Rëmeleng, Téiteng a Keel direkt mat der Stater Gare. Déi aner, d'Linn 307 huet den Trajet vun der Beetebuerger Gare iwwer Näerzeng a Schëffleng bis op d'Escher Gare gemaach, well den alen Trajet net méi rentabel war an et d'Leit op Esch gezunn huet. Spéider ass se vu Beetebuerg iwwer Näerzeng, Steebrécken, Féiz a Schëffleng op Esch-Uelzecht gaangen. Wéinst Aarbechten op der Näerzenger Gare konnt se net méi den direkten Trajet vun Näerzeng op Biergem maachen an ass dowéinst rëm zeréck op Hunchereng gefuer fir vun do aus op Biergem ze fueren. Dat gouf och no den Aarbechte bäibehalen, well déi deemeols nei MAN-Bussen net méi iwwer d'Barrière zu Näerzeng komm sinn.
Am September 2017 gouf et e grousse Changement: D'Linn 307 koum duerch den Asaz vu méi klenge Bussen (MAN Lion's Regio C, Irizar Integral 4 (zwar 15 Meter laang mä zimmlech héich) a Mercedes Citaro Ü) konnt d'Linn nees iwwer d'Barrière zu Näerzeng gefouert ginn an huet dunn och Monnerech ugefuer. Allerdéngs gouf Schëffleng dobäi fale gelooss.
Et gëtt zwou Varianten: déi eng fiert vu Féiz op Monnerech an déi zweet vu Steebrecken direkt iwwer de Vëloswee iwwer d'Pafenheck op Monnerech ouni Féiz unzefueren. Zu Esch fiert se laanscht d'Schwämm op d'Gare. Fir zeréck fiert se laanscht de Jongelycée an den CHEM op Lalleng.
Et ass déi éischt Linn déi den neien CR106 vu Monnerech op Esch-Lalleng benotzt. Si zirkuléiert all hallef Stonn.
D'CFL organiséiert den Transport.
Weltraumschrott
Ënner Weltraumschrott (engl. "space debris"), versteet een netfunktional kënschtlech Objeten an enger Ëmlafbunn ëm d'Äerd.
RGTR-Linn 307
Halten op der Linn
(D'Nimm vun den Halte si sou uginn, wéi s'am offizielle Fuerplang publizéiert sinn.)
Weltraumschrott
D'MASTER-2005 (Meteoroid and Space Debris Terrestrial Environment Reference) vun der ESA informéiert, datt iwwer 600.000 Objete mat engem Duerchmiesser vun iwwer 1 cm op Ëmlafbunnen ëm d'Äerd sinn. Ongeféier 13.000 Objete vu 5 cm un, gi mat Hëllef vum US-amerikanesche Space-Surveillance-Systems stänneg observéiert. Den Joint Space Operations Center vum United States Strategic Command hat 2009 vun iwwer 18.500 vum Mënsch hiergestallten Himmelskierper geschwat.
RGTR-Linn 307
Kuckt och
Lëscht vun den RGTR-Buslinnen
Weltraumschrott
Am Kader vu Weltraumraumschrottkampagnen gi mat Radaranlagen an Teleskope sporadesch Miessunge gemaach, fir kleng Objete wéinstens statistesch z'erfaassen a Weltraumschrottmodeller wéi MASTER ze validéieren. Dat geléngt mat Hëllef vu bistateschem Radar mam Goldstone-Radioteleskop fir Objete bis zu 2 mm Duerchmiesser am äerdnoen Orbit (LEO). Fir de geostationären Orbit (GEO) hunn optesch Teleskopen déi mannst Grenzgréisst: 10 cm erreecht d'ESA Space Debris Telescope am Teide Observatoire op Teneriffa.
Eng weider Quell fir Informatiounen iwwer d'Weltraumschrottëmgéigend sinn zeréckgefouert Satellittenuewerflächen. Dozou zielen ënner anerem d'Solarzelle vum Hubble-Weltraumteleskop. Do goufe vill Aschléi erfaasst an ausgewäert. Spektroskopesch Analysen erméigleche Réckschlëss op d'Zesummesetzung a méiglech Quelle vun den ageschloenen Objeten.
Verdeelung
D'Deelercherszuel variéiert mat der Héicht. Ënner 400 km vergléie s'a puer Joer. An den Ëmlafbunnen, wou sech d'Satellitten ophalen, vu 600 km bis 1.500 km (sonnesynchronen Orbit) a 36.000 km (geostationären Orbit) gëtt et der ëmmer méi.
Den Deelerchersfloss (Zuel vun Deelercher, déi eng Fläch vun engem Quadratmeter pro Joer passéieren) variéiert mat der Gréisst. Iwwer méi Gréisste follegt déi gemoosse Verdeelung (roude Bou am Diagramm) engem Potenzgesetz mat Exponent 4 (blo Linn). Déi Deelercher si Meteoroide vumt natierlechem Urspronk. D'Ofwäichung fir Deelercher, déi méi kleng si wéi 0,1 mm verursaachen de Sonnewand. Deelercher, déi méi grouss wéi 10 mm sinn, dominéieren de Weltraumschrott.
Elisabeth vun Éisträich-Ungarn
D'Elisabeth Amalie Eugenie, Herzogin in Bayern (och Sisi oder Lisi genannt, zënter den Ernst-Marischka-Filmer och als Sissi bekannt), gebuer de 24. Dezember 1837 zu München a gestuerwen den 10. September 1898 zu Genf, war eng Prinzessin aus dem Haus Wittelsbach, déi duerch hiert Bestietnes mam Franz Joseph I. vun 1854 u Keeserin vun Éisträich a vun 1867 un Apostoulesch Kinnigin vun Ungarn gouf.
Weltraumschrott
Risiken
Déi bemannt Moduler vun der Internationaler Raumstatioun (ISS) hu Meteoritteschutzschëlter aus duebele Wänn a verdroen Aschléi vun e puer Zentimeter Duerchmiesser.
Elisabeth vun Éisträich-Ungarn
Hiert Liewen
D'Hochzäit ass mat groussem Pomp de 24. Abrëll 1854 zu Wien gefeiert ginn. Opwuel si keng Frëndin vun der kierperlecher Léift war huet d'Elisabeth e knappst Joer duerno mat 17 Joer hiert éischt Kand op d'Welt bruecht, d'Sophie Friederike. D'Joer drop gouf d'Duechter Gisela gebuer. Op enger Rees duerch Ungarn si béid Meedercher uerg krank gi mat Duerchfall a Féiwer. D'Gisela war geschwënn drop nees gesond, mä d'Sophie ass mat zwee Joer an der Sisi hiren Äerm gestuerwen. 1858 huet d'Elisabeth de Krounprënz Rudolf Franz Karl Joseph op d'Welt bruecht, wat hire Stand beim Haff verbessert huet. Fréi huet hir Schwéiermamm, d'Äerzherzogin Sophie, sech ëm d'Kanner bekëmmert.
D'Elisabeth huet un enger Longekrankheet gelidden an hat Unzeeche vun Depressiounen. Si huet staark op hir laang Hoer an hir Figur opgepasst, a mat wéineg iessen, Diäten an Turnübungen huet s'et fäerdegbruecht bei enger Kierpergréisst vun 1,72 m praktesch ni iwwer 50 kg ze leien. Déi strikt Etikett um Haff war guer net hires a si huet all Geleeënheet ausgenotzt fir deem z'entwutschen. Si war dacks op Reesen oder huet carrément am Ausland gewunnt, ë. a. an Ungarn an an hirer Villa op Korfu. De Keeser Franz Joseph huet der Elisabeth hir seele Visite beim Haff genoss a war hir Zäit senges Liewens ëmmer mat grousser Nosiicht erginn.
Weltraumschrott
Risiken
Déi bis elo gréisst zoufälleg Kollisioun am Weltraum war d'Satellittekollisioun vum 10. Februar 2009. En desaktivéierte russesche Kommunikatiounssatellit an en Iridium-Satellit sinn an enger Héicht vu 789 km iwwer Nordsibirien aneneegeknuppt. Béid Satellitte goufen dobäi zerstéiert. D'Kollisioun hat vill Weltraumschrott fräigesat.
Elisabeth vun Éisträich-Ungarn
Hiert Liewen
Zu de wéinege politeschen Aktivitéite vun der Keeserin huet den éisträichesch-ungaresche Kompromëss gehéiert: Ungarn krut seng Verfassung vun 1848 zeréck, den 8. Juni 1867 goufen de Keeser Franz Joseph an d'Keeserin Elisabeth zu Budapest als Kinnek a Kinnigin vun Ungarn gekréint, an déi zwee Länner sinn als Éisträich-Ungarn zesummegaangen.
Weltraumschrott
Risiken
Vill Raumgefierer, wéi d'Space Shuttlen oder d'International Raumstatioun, awer och Satellitte wéi den Äerdobservatiounssatellit Envisat sinn an der Lag, noutfalls Auswäichmanöveren ze maachen, fir enger Kollisioun aus dem Wee ze goen. Am Joer 2004 hat den Envisat zwéi sou Manövere gemaach. D'Raumfäre wéi zum Beispill d'Discovery hat misse sechs Auswäichmanövere fléien. D'ISS hat bis 2009 aacht Auswäichmanövere erfollegräich gemaach.
Elisabeth vun Éisträich-Ungarn
Hiert Liewen
1868 koum d'Valerie op d'Welt, ëm déi sech d'Keeserin am Géigesaz zu hiren anere Kanner vill selwer gekëmmert huet.
Weltraumschrott
Brochdeeler
Bis d'Fréijoer 2010 gouf et a 50 Joer Raumfaart ronn 4700 Rakéitestarte mat gutt 6100 Satellitten. Dovu si 15.000 Brochdeeler vu Rakéiten a Satellitten, bis zu kompletten Uewerstufe am All bliwwen. Nom USA-Katalog sinn dat 15.000 Objete vun op d'mannst zéng Zentimeter Gréisst, méiglecherweis kommen nach 7000 geheimgehalen Objeten dobäi. Wann déi klengst Gréisst op een Zentimeter reduzéiert gëtt, da gi 600.000 Objete geschat, bei déi nach ongeféier eng Millioun kleng Deelercher kommen. Doraus ergëtt sech eng komplett Mass vu Weltraumschrott vu 6.000 Tonnen, wouvun 73 % vun den Objeten am äerdnoen Orbit (LEO) sinn, allerdéngs sinn dat vun der kompletter Mass nëmme 40 %, also ongeféier 2400 Tonnen. Besonnesch betraff ass d'Héicht vun 800 Kilometer, déi preferéiert Fluchbunn vun den Opklärungssatellitten. D'ISS flitt tëscht 350 a 400 Kilometer; si huet bis elo schonn dacks Objete missen auswäichen, déi méi grouss wéi een Zentimeter waren. Am geostationären Orbit (GEO) an enger Héicht vun 36.000 Kilometer ëm d'Äerd sinn zwar nëmmen 8 % vun de Brochstécker, awer do kreesen déi grouss tonneschwéier Telekommunikatiounssatellitte mat engem geschaten Totalgewiicht vun 33 %, also ongeféier 2.000 Tonnen. De Rescht mat 19 % vun den Objeten a 27 % vun der Mass sinn op anere Bunnen.
Elisabeth vun Éisträich-Ungarn
Hiert Liewen
Hiren eenzege Bouf, de Rudolf, huet sech 1889 zesumme mat senger Freiesch Marie Vetsera op Schlass Mayerling d'Liewe geholl. Dat huet d'Elisabeth uerg getraff a vun do un huet se just nach Schwaarz gedroen.
Weltraumschrott
Brochdeeler
2009 waren 80 Rakéitestarte mat Satellitten, Shuttelen a Weltraumsonden. An den nächste Jore sinn eleng fir Navigatiounssystemer 100 nei Satellitte fir den Orbit op enger Héicht vun 21.000 bis 26.000 Kilometer virgesinn.
Elisabeth vun Éisträich-Ungarn
Hiert Liewen
1898 no engem Besuch zu Genf bei der Famill Rothschild ass se do vum italieeneschen Anarchist Luigi Lucheni ëmbruecht ginn, deen hir eng selwer zougespëtzt Feil an d'Häerz gestach huet.
Weltraumschrott
Katalogen
D'Katalogen iwwer kënschtlech Satellitten, beispillsweis NORAD, beschränke sech op intakt Objeten. D'Stécker, déi beim Auserneebriechen entstinn, ginn a speziellen Datebanke fir Weltraumschrott erfaasst. Eng dovu gëtt, wéi NORAD, vun der USSTRATCOM à jour gehalen. Si ass och d'Grondlag fir d'Sammlung DISCOS (Database and Information System Characterizing Objects in Space) vun der ESA.
Elisabeth vun Éisträich-Ungarn
Hiert Liewen
D'Elisabeth ass zënterhier zu enger historescher Ikon an enger staark romantescher Figur verkläert ginn, absënns an den 1950er Joren duerch d'Serie vun den dräi Sissi-Filmer mat der Romy Schneider an der Titelroll.
V-22 Osprey
De Bell Boeing V-22 Osprey ass en US-amerikanesche Militärfliger, dee fir verschidden Zorten Asätz gebraucht ka ginn, well seng Rotore gekippt kënne ginn, sou datt e wéi en Helikopter vertikal starten a lande kann, mä wéi en normale Fliger iwwer laang Strecke mat héijer Vitess fléie kann.
De V-22 gouf vu Bell Helicopter a Boeing Helicopters entwéckelt a gebaut. Den éischte Prototyp ass 1989 geflunn, e gëtt awer eréischt zanter 2007 vun der US-Marinn, an zanter 2009 vun der U.S. Air Force regulär agesat.
Zanterhir koum e bis ewell ë. a. souwuel fir Kampf- wéi och fir Rettungsflich am Irak, Afghanistan, Sudan a Libyen zum Asaz. Bis 2014 goufen eppes iwwer 200 Stéck gebaut an a Betrib geholl.
Société des aciéries de Longwy
D ' Société des aciéries de Longwy ass eng fréier Aktiegesellschaft, déi zu Lonkech Schmelzen a Stolwieker bedriwwen huet. Hiren Haaptsëtz hat se an de Grands bureaux des Aciéries de Longwy, zu Longlaville.
Si gouf den 1. Juni 1880 gegrënnt, andeems d'Schmelzhäre Jean-Joseph Labbé, Oscar d'Adelswärd, Fernand de Saintignon, Gustave Raty, d'Bridder d'Huart a Robert de Wendel hir Firmen, d ' Usine du Prieuré an d ' Usine Port-Sec zu Mont-Saint-Martin zesummegeluecht hunn.
1953 huet d'Société des Aciéries de Longwy, zesumme mat der Société Métallurique de Senelle-Maubeuge an der Société Escaut et Meuse zu der Société Lorraine-Escaut fusionéiert. Dës gouf hirersäits 1966 vun Usinor iwwerholl. Dat Joer an dat Joer drop goufen 2 Héichiewen um Lonkecher Site zougemaach. 1978 gouf do ganz mat der Produktioun opgehalen.
Vereenzelt Gebaier vum Haaptsëtz, de Grands bureaux des Aciéries de Longwy, sinn erhale bliwwen a gi fir ënnerschiddlech Zwecker benotzt: Am Haaptgebai ass haut eng Maison de l'emploi (Aarbechtsvermëttlung), am fréiere Fuerschungsgebai hunn haut Compatbilitéitsfirmen hir Büroen, d'Gebléishal gëtt als Lager benotzt an de Grand hôtel steet eidel an d'Fënstere sinn zougebaut.
NGC 6753
Den NGC 6753 ass eng Spiralgalaxis am Stärebild Pavo um südleche Stärenhimmel.
Den Astronom John Herschel hat den Objet am Joer 1836 mat sengem 18,7 Zoll-Spigelteleskop entdeckt.
Helma Sanders-Brahms
D'Helma Sanders-Brahms, gebuer den 20. November 1940 zu Emden, Ostfriesland a gestuerwen de 27. Mee 2014 zu Berlin war eng däitsch Filmregisseurin, Dréibuchautorin a Filmproduzentin.
Gribouille
Gribouille  ass e franséische Film vum Marc Allégret aus dem Joer 1937.
Ëm wat geet et am Film?
D'Natalie Roguin (Michèle Morgan) ass viru Geriicht ugeklot hire Frënd ermuert ze hunn...
Helen Sawyer Hogg
D'Helen Battles Sawyer Hogg, CC gebuer den 1. August 1905 zu Lowell (Massachusetts) a gestuerwen den 28. Januar 1993 zu Richmond Hill, Ontario war eng kanadesch Astronomin, déi duerch eng vun 1951 bis 1981 publizéiert astronomesch Kolumne bekannt gouf.
Si hat ufanks Chimie studéiert a 1926 am Mount Holyoke College graduéiert. Uschléissend goung si op Invitatioun vun der Annie Jump Cannon op den Harvard-College-Observatoire. Do huet si du mam Harlow Shapley iwwer Stärekéip zesummegeschafft an huet en ettlech Artikelen doriwwer publizéiert. Si krut 1928 hire Master-Ofschloss an der Astronomie a gouf 1931 vum Radcliffe College promovéiert.
1930 huet si hire Studentefrënd, den Astronom Frank Scott Hogg bestuet. Mat him hat si dräi Kanner. Am Joer 1931 si si op Victoria a Kanada geplënnert, wou si am Observatoire geschafft huet. 1935 si si an den Ontario geplënnert, wou hire Mann op der Universitéit Toronto gefuerscht huet an si eng Plaz am David Dunlap Observatory krut. De Frank Hogg war vun 1946 bis zu sengem Doud am Joer 1951 Direkter vum Observatoire. 1957 krut d'Helen Hogg eng voll Professur op der Universitéit vun Toronto. 1976 goung si an d'Pensioun.
Iwwer sechs Joerzéngten huet si astronomesch Aarbechte publizéiert a gouf eng vun de féierenden Astronomen. Nom Doud vun hirem Mann huet si him seng Kolumne With the Stars an der Zäitschrëft Toronto Star, déi si drësseg Joer laang geschriwwen hat, iwwerholl.
Gaspard Krettels
De Gaspard Krettels, S.C.J., gebuer zu Boxer den 8. August 1918 a gestuerwen den 3. Januar 1960 zu Lëtzebuerg war e lëtzebuergesche Geeschtlechen, Enseignant, Journalist a Schrëftsteller.
Helen Sawyer Hogg
1949 krut si den Annie-Jump-Cannon-Präis fir Astronomie an 1983 de Klumpke-Roberts Award. 1968 gouf si zum Offizéier vum Order of Canada ernannt an 1976 zum Companion erhuewen. 1981 krut si vun der Saint Mary's University Halifax den Éierendoktertitel. Den 20. Mee 2004 gouf si op Virschlag vum John Percy an d'Canadian Science and Engineering Hall of Fame opgeholl. Si war Presidentin vun der Canadian Astronomical Society.
Gaspard Krettels
Als Häerz-Jesu Pater hat hien den Uerdensnumm Pater Aloyse.
Canton de Vienne-2
De Canton de Vienne-2 ass eng franséisch administrativ Andeelung am Arrondissement Vienne am Departement Isère an der Regioun Auvergne-Rhône-Alpes.
Haaptsäit/WDS/Januar
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
Op dëser Säit stinn d'Schabloune vum Mount Januar.
An der éischter Kolonn stinn déi vu geruede Joren, an der zweeter déi vun ongerueden (mam Zousaz "B").
Denkt an deem Fall drun, dës Ännerungen och an de 4 Schablounen dono ze maachen, an deenen de Saz "no ënne rëtscht", an och op der Säit mat alle Sätz beieneen.
Antoine Darquier de Pellepoix
Den Antoine Darquier de Pellepoix, gebuer den 23. November 1718 zu Toulouse a gestuerwen den 18. Januar 1802 zu Toulouse war e franséischen Astronom.
Hien huet a senger Heemechtsstad Toulouse geschafft. Seng Observatiounen, déi hien tëscht 1748 an 1773 gemaach huet, huet hien a sengem Buch Observations Astronomiques faites à Toulouse (Avignon 1777) publizéiert.
Bei der Sich nom Koméit vu 1779 huet hien am Januar de Rankniwwel M57 nëmmen e puer Deeg éischter wéi de Charles Messier entdeckt an e mat engem Planéit verglach.
Tëscht 1791 a 1798 huet den Darquier de Pellepoix e Katalog mat Stärepositiounen opgestallt, dee vum Jérôme Lalande gebraucht gouf, wéi dee säi Stärekatalog gemaach huet, deen 1801 erauskoum.
Montfort (Familljennumm)
Montfort ass de Familljennumm vun ë. a. follgende Persounen:
Malafretaz
Malafretaz (op Arpitanesch: Monlafretât) ass eng franséisch Gemeng am Departement Ain an der Regioun Auvergne-Rhône-Alpes.
Circus of Fear
Circus of Fear (Däitschen Titel: Das Rätsel des silbernen Dreieck) ass e brittesch-däitsche Film vum John Llewellyn Moxey no engem Kriminalroman vum Edgar Wallace aus dem Joer 1966.
Ëm wat geet et am Film?
No engem Iwwerfall op e Geldtransport gëtt dat geklaute Geld an engem Zirkus verstoppt...
Kuckt och
Edgar Wallace Filmer
Médard vun Noyon
De Médard vun Noyon (op Latäin Medardus), och hellege Médard genannt, gebuer 456 zu Salency an der Picardie a gestuerwen den 8. Juni 545 zu Noyon, war e fréichrëschtleche Geeschtlechen a Bëschof.
En zielt zu de chrëschtlechen Hellegen, säi Fest ass den 8. Juni.
Famill
De Medardus war de Fils vum Nectardus, engem fränkeschen Adelegen, an der Protagia, enger Gallo-Réimescher Adeleger. Hie war den Zwillingsbrudder vum hellege Gildard, dem Äerzbëschof vu Rouen.
Hien a säi Brudder solle 496 Assistente vum hellege Remi gewiescht sinn, wéi de Clovis I. an der Kathedral vu Reims zum Kinnek geweit gouf. 530 gouf de Médard Bëschof zu Vermand an huet säi Sëtz 531 op Noyon verluecht.
532, nom Doud vum Éleuthaire, Bëschof vun Tournai, gouf hie vum Kinnek Clothaire als Bëschof op Tournai geschéckt, andeems déi zwou Diözese matenee vereent goufen (dës Eenegung huet bis 1146 gedauert).
Ikonographie
Den hellege Médard gëtt meeschtens als Bëschof mat engem Bëschofsstaf duergestallt. Dacks gëtt en och mat engem hallef-oppene Mond gewisen, soudatt ee seng Zänn gesäit, well hie gouf ugeruff géint Zännwéi. Weiderhi gesäit een heiansdo en Aadler iwwer him fléien, oder mat engem Häerz, fir seng Mëtschgiewegkeet ervirzehiewen.
Patronage
Hien ass de Patréiner vun de Brauer, de Prabbelismécher an de Baueren, an et gëtt zu him gebiet fir datt et soll reenen. Ausserdeem ass hien zoustänneg fir Migrainen, Nerven- a Geeschteskränkten.
Spréchwierder
Am franséischsproochege Raum gëtt et eng sëllege Spréchelcher, déi soen, datt, wann et op Saint-Médard reene géif, et weider 40 Deeg Ree géif.
Sy (Ardennes)
Sy ass eng franséisch Gemeng an den Ardennen an der Regioun Grand Est.
NGC 2336
Den NGC 2336 ass eng Spiralgalaxis am Stärebild Camelopardalis. D'Galaxis gouf am Joer 1877 vum Astronom Ernst Wilhelm Leberecht Tempel mat engem 28 cm-Teleskop entdeckt.
Cartouche (Film 1962)
Ëm wat geet et am Film?
De Film inspiréiert sech um Liewe vum franséische Brigang a Bandechef Louis-Dominique Bourguignon alias Cartouche aus dem 18. Joerhonnert…
Sauville (Ardennes)
Sauville ass eng franséisch Gemeng an den Ardennen an der Regioun Grand Est am Dall vun der Bar an um Canal des Ardennes.
Portal Lëtzebuerg/Neist Artikelen/Archiv 2021
Dat hei ass d' Archiv vun den neien Artikele vun 2021, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
2021
< Archiv 2020
Ljuksemburg, Ljuksemburg
Ljuksemburg, Ljuksemburg (orig.: Люксембург, Люксембург) ass en ukrainesche Spillfilm aus dem Joer 2022 vum Antonio Lukich. En hat seng Première 2022 um Filmfestival vu Venedeg an um Toronto International Film Festival. Zu Lëtzebuerg gouf en eng éischt Kéier de 6. Oktober 2022 um Festival CinEast gewisen, wou en den Ouverturesfilm war.
Ëm wat geet et am Film?
D'Zwillingsbridder Kolya a Vasily gi gewuer, datt hire Papp stierweskrank ass. Hien hat si verlooss, wéi se Kanner waren. De Kolya wëll, dass en se hie besiche ginn, fir en eng lescht Kéier ze gesinn; de Vasily fënnt, dat wier net néideg, well se n e jo net kenne géifen. No laangem Gedeessems maachen déi zwéi sech dann dach zesummen op de Wee op Lëtzebuerg, ...
Trivia
D'Zwillingsbridder Ramil an Amil Nasirow sinn eigentlech zwéi Membere vun der Hip-Hop-Grupp Kurgan & Agregat.